سكينة الصفدي (خلاقت ف دّار لبيضا ف 1952) مغنية مغريبية كانت من لأعضاء لمؤسسين د مجموعة جيل جيلالة و هي أول صوت نسوي بان ف لمجال د لمجموعات "لغيوانية". سكينة كبرات ف كازا و تيتمات من مها و هي صغيرة (كانت عندها 11 لعام) و رباها خالها. سكينة كانت نشيطة بزاف ف صغرها و كانت كاتدير لمسرح و كاتلعب لكورة و كان الأب جيݣو قتارح عليها تكون فرقة د لكورة نسوية. دّخلة د سكينة ل لعالم لفني جات من لمسرح بحيت مارساتو بين 1964 و 1970 و متلات مسرحيات غنائية تراثية مع سميات كبيرة بحال نعيمة لمشرقي و حبيبة لمذكوري و شّعيبية لعذراوي، و زيد عليهوم بوجميع و لعربي باطما لّي كانو ف ديك لفترة كايفكرو يشكلو مجموعة ناس لغيوان. سكينة كانت من لمؤسسين ديال جيل جيلالة ب لقيادة د حميد الزوغي لّي كان مور لفكرة د تّأسيس وكانت سكينة مع محمود السعدي و محمد الدرهم و مولاي الطاهر الأصفهاني هوما لأعضاء لّوالا د لمجموعة. مصطفى اهباض الفيلالي زوج سكينة الصفدي.. تقاسما محنة القرصنة وآلام المرض سكينة الصفدي: الصوت الملائكي الذي ازهَرّتْ بسحره شجرة جيلالة السبعينية حتى لاننسى. سكينة الحاضرة الغائبة